Publication: Magyar Közlöny
Issue: MK-2004-55 (Year: 2004, Number: 55)
Era: 2004-2010
Section: 31. melléklet a 15/2004. (IV. 25.) IM rendelethez
Paragraph Index: 656

4. A Közbeszerzési Megállapodás (GPA) hatálya alá tartozás kérdése tekintetében lásd a Kbt. 19. §-a szerinti tájékoztatóban foglaltakat. A Közbeszerzési Megállapodás (GPA) kapcsán lásd az Európai Unió Tanácsának 94/800/EK határozatát (1994. december 22.) a többoldalú tárgyalások Uruguayi Fordulóján (1986—1994) elért megállapodásoknak a Közösség nevében a hatáskörébe tartozó ügyek tekintetében történõ megkötésérõl, valamint ennek 4. mellékletét a Közbeszerzési Megállapodásról. A hivatkozott tájékoztató mellett a Kbt. — a közösségi joggal összhangban — jelzi a GPA hatálya alá tartozást: ezek azok az esetek, mikor az értékhatárok SDR-nek megfelelõ euróban kerültek meghatározásra (és ezeket az értékhatárokat eléri vagy meghaladja a becsült érték).

Source: https://magyarkozlony.hu/hivatalos-lapok/2ccbdad9fc59362f30c4a8d844b3428e561dd000/dokumentumok/ecd880a19c532502eb7aacb3faeb665ada6c29b3/letoltes